
KĖDAINIŲ RAJONO SAVIVALDYBĖS TARYBA

[bookmark: _Hlk500506817]SPRENDIMAS
[bookmark: _Hlk135229955]DĖL PAVEDIMO BALSUOTI DĖL ATLIEKŲ PRIĖMIMO IR APDOROJIMO MECHANINIO BIOLOGINIO APDOROJIMO IR MECHANINIO ATLIEKŲ RŪŠIAVIMO ĮRENGINIUOSE, KAUNO REGIONINIUOSE SĄVARTYNUOSE, ŽALIŲJŲ ATLIEKŲ KOMPOSTAVIMO AIKŠTELĖSE, DIDELIŲ GABARITŲ IR KITŲ ATLIEKŲ SURINKIMO AIKŠTELĖSE MOKESČIO TVIRTINIMO

2023 m. lapkričio 24 d. Nr. TS-337
Kėdainiai

Vadovaudamasi Lietuvos Respublikos atliekų tvarkymo įstatymo 25 straipsniu, Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos viešųjų įstaigų įstatymo 7 straipsnio 5 dalies 1 punktu ir 10 straipsnio 1 dalies 3 punktu, Kėdainių rajono savivaldybės taryba n u s p r e n d ž i a:
[bookmark: _Hlk116461107]Pavesti Kėdainių rajono savivaldybės merui Valentinui Tamuliui dalyvauti VšĮ Kauno regiono atliekų tvarkymo centro visuotiniame dalininkų susirinkime ir dėl atliekų priėmimo ir apdorojimo mechaninio biologinio apdorojimo ir mechaninio atliekų rūšiavimo įrenginiuose, Kauno regioniniuose sąvartynuose, žaliųjų atliekų kompostavimo aikštelėse, didelių gabaritų ir kitų atliekų surinkimo aikštelėse mokesčio tvirtinimo balsuoti „už“, jeigu:
1. VšĮ Kauno regiono atliekų tvarkymo centro dalininkai pakeistų 2023 m. liepos 3 d. VšĮ Kauno regiono atliekų tvarkymo centro dalininkų sprendimą Nr. D23-3-2 „Dėl atskiro maisto ir virtuvės atliekų surinkimo Kauno regione“;
2. maisto ir virtuvės atliekų apdorojimo pajėgumų sukūrimas VšĮ Kauno regiono atliekų tvarkymo centre nebūtų vykdomas regioninio Zabieliškio sąvartyno, adresu Liepų g. 16, Zabieliškio k., Pelėdnagių sen., Kėdainių r., teritorijoje.
[bookmark: _GoBack]Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.




Savivaldybės meras                                                                                                 Valentinas Tamulis						

